In nomine... Nos Odettus, filius domini Lamberti de Salione et Damnona soror ipsius Odetti... uendimus... quamdam petiam uineae continentem circa duo iornalia sitam in finagio de Aquaeductu desuper Aigeas, iuxta uineam dictorum religiosorum ex una parte et iuxta uiam quae tendit ab Aquaeductu apud Fontanas ex altera et se ingerit ab una parte de longo super uineam dictorum religiosorum, quam aquisierunt a Stephano dicto Cheurot de Salmasia et de altera parte de longo similiter super clausum defuncti Lamberti de Blesua, limito quodam intermedio... pretio uidelicet triginta sex librarum Turonensium... Uenditionem autem solutionem et inuestituram praedictas, ego Agnes, uxor dicti Odetti, et ego Guillermetus dictus Uilloz de Aquaeductu, maritus dictae Damnonae, laudamus, uolumus et concedimus. Insuper nos Odettus, Damnona, Agnes et Guillermetus, praedicti, promittimus et tenemur quilibet nostrum insolidum... praedictam petiam uineae liberam pro decima et censu qui debentur emptoribus... Actum in praesentia Hugonis de Cabilone..., Hugonini dicti Chamlant de Aquaeductu et Garini dicti Decani de Aquaeductu. Sigillatum in cera uiridi sub duplici cauda pergameni.